CELEX: 62011TN0301
Language: lt
Date: 2011-06-16 00:00:00
Title: Byla T-301/11: 2011 m. birželio 16 d. pareikštas ieškinys byloje Ben Ali prieš Tarybą

30.7.2011   
            
            
               LT
            
            
               Europos Sąjungos oficialusis leidinys
            
            
               C 226/29
            
         2011 m. birželio 16 d. pareikštas ieškinys byloje Ben Ali prieš Tarybą
   
   (Byla T-301/11)
   2011/C 226/57
   Proceso kalba: prancūzų
   
      Šalys
   
   
      Ieškovas: Mehdi Ben Tijani Ben Haj Hamda Ben Haj Hassen Ben Ali (Tunisas, Tunisas), atstovaujamas advokato A. de Saint Remy
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               remiantis procedūros reglamento 64 straipsniu nustatyti proceso organizavimo priemonę ir nurodyti Komisijai atskleisti visus dokumentus, susijusius su ginčijamo reglamento priėmimu,
            
         
               —
            
            
               panaikinti 2011 m. vasario 4 d. Reglamentą (ES) Nr. 101/2011, kiek jis susijęs su ieškovu,
            
         
               —
            
            
               nepanaikinus taikyti išimtis pagrindiniam finansiniam turtui ir tam tikroms ypatingoms išlaidoms vertinant kiekvienu konkrečiu atveju,
            
         
               —
            
            
               nurodyti Europos Sąjungos Tarybai sumokėti ieškovui bendrą 50 000 eurų sumą visai žalai padengti,
            
         
               —
            
            
               nurodyti Europos Sąjungos Tarybai sumokėti ieškovui 7 500 eurų advokato išlaidoms, susijusioms su šia byla, padengti,
            
         
               —
            
            
               nurodyti Europos Sąjungos Tarybai padengti bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas savo ieškinį ieškovas nurodo septynis pagrindus:
   
               1.
            
            
               Pirmasis ieškinio pagrindas susijęs su pakankamo teisinio pagrindo nebuvimu, nes, pirma, sankcija nebuvo siekiama taikos ir saugumo išlaikymo ar atstatymo ir ja buvo pažeistos asmeninės ieškovo teisės, antra, sprendimo motyvai netikslūs bei neišsamūs, ir trečia, priemonė yra neproporcinga ir neteisinga.
            
         
               2.
            
            
               Antrasis ieškinio pagrindas susijęs su teisės į gynybą ir teisės į veiksmingą teisminę gynybą pažeidimu.
            
         
               3.
            
            
               Trečiasis ieškinio pagrindas susijęs su pareigos motyvuoti nesilaikymu, nes, pirma, lėšų įšaldymas yra politinės valdžios institucijos nustatyta sankcija, antra, ginčijamame reglamente nėra numatyta jokia išbraukimo iš sąrašo procedūra, trečia, ieškovo pagrindinės teisės buvo pažeistos visuose procedūros etapuose, ir ketvirta, priemonių motyvai yra bendro pobūdžio, nepagrįsti, neaiškūs ir netikslūs.
            
         
               4.
            
            
               Ketvirtasis ieškinio pagrindas susijęs su akivaizdžia faktinių aplinkybių vertinimo klaida, nes nebuvo įrodytas ieškovo dalyvavimas neteisėtoje veikloje.
            
         
               5.
            
            
               Penktasis ieškinio pagrindas susijęs su teisės į nuosavybę pažeidimu, nes priemonės yra nepagrįstas ieškovo teisės į nuosavybę suvaržymas.
            
         
               6.
            
            
               Šeštasis ieškinio pagrindas susijęs su proporcingumo principo pažeidimu.
            
         
               7.
            
            
               Septintasis ieškinio pagrindas susijęs su teise į gyvybę, nes pajamų įšaldymas negali daryti įtakos pragyvenimo ištekliams ir ieškovo teisei į gyvybę.